

**НАЦИОНАЛНА АГЕНЦИЯ ЗА ПРИХОДИТЕ**

**ТЕРИТОРИАЛНА ДИРЕКЦИЯ НА НАП ВЕЛИКО ТЪРНОВО ОФИС ПЛЕВЕН**

5800 гр.Плевен, ул. “Дойран” №43 Телефон (064) 898300 Факс: (064)800738 E-mail: td\_pleven@ro15.nra.bg

**Описание на местонахождението на офис на НАП Плевен**

Офис на НАП Плевен

Адрес: ул. „Дойран“ №43; ул. „Васил Левски“ №152

обл. Плевен гр. Плевен

Пощенски код: 5800

Телефон за връзка: 064 898 336; 0884 877 559

Офисът се намира до сградата на Автокомбината, над Банка ДСК, до Банка ЦКБ и срещу Драматичен театър „Иван Радоев“ и е достъпен от два входа: ул. “Васил Левски“ № 152 /Старата главна/ и ул. „Дойран“ № 43.

Салонът за обслужване е достъпен с асансьор от ул. „Дойран“ №43, от страната на р. Тученишка /Канала; Барата/. Най-близката спирка на градския транспорт е на електробус №20 пред входа на НАП и №19 на отсрещния тротоар /през паркинга/ срещу входа на НАП.

Срещу сградата на офис на НАП Плевен има паркинг с определени 2 броя места за хора с увреждания, като безпрепятствено се достъпва до сградата от светофара на паркинга. След пресичане на ул. „Дойран“, тротоарът е под наклон надолу и с лек завой на дясно, като след 20 м. от лявата страна е местонахождението на входа на сградата.

Пред входа на сградата няма препятствия при влизане. Непосредствено след входната врата в ляво се помещава охраната на офиса. При уведомяване на служител от охраната за посещение на клиент със специфични потребности е създадена организация за асистираща помощ - обслужване от служител до входа на сградата. На 5 м в дясно от входа е асансьорът. Салонът за обслужване на клиенти се помещава на 4–ти етаж от сградата. До асансьора са разположени стълби и стълбищни площадки, с еднакво разположение и на петте етажа от сградата. След ползване на асансьор до 4-ти етаж, на ляво 2 метра и 5 метра направо се достига до парапет в лявата страна, като предстоят 7 стъпала надолу. След преодоляване на стъпалата се продължава 23 м направо по коридор, като се достига до системата за управление на опашки. В дясно е разположен офис на обслужващата банка и самия салон за обслужване на клиенти, а отпред фоайе за изчакване на клиенти с посетителски места. От системата за управление на опашки на разстояние 5 м в дясно е входната врата на салона, която се отваря и в двете посоки, стъклена и не е автоматична. На 15 м направо от входната врата и леко в дясно е вратата на обслужващите гишета за хора с увреждания, които се помещават в стая № 419. При влизане в стаята на 2 метра са работните места за обслужване на клиенти.

В офиса има възможност за обслужване чрез видео жестов превод за хора с увреден слух. При необходимост обслужването се извършва на входа на сградата.

Има възможност за предварително уговаряне на час за посещение чрез обаждане на телефоните за връзка.

Има постоянно присъствие на охрана.